На основу члана 16.Став 2 Закона о изменама и допунама Закона о буџетском систему („Службени гласник РС“, број 103/2015), и на основу члана 37. Правилника о раду Општинском већу општине Рача („Службени гласник општине Рача “бр. 01/09и 17/16) општинско веће на својој седници одржаној дана 29.03.2018. године доноси,

ПЛАН ПОСТУПНОГ УВОЂЕЊА РОДНО ОДГОВОРНОГ БУЏЕТИРАЊА У ПОСТУПАК ПРИПРЕМЕ И ДОНОШЕЊА БУЏЕТА ОПШТИНЕ РАЧА ЗА 2019. ГОДИНУ

Родно одговорно буџетирање, односно увођење принципа родне равноправности у буџетски процес, подразумева родну анализу буџета и реструктурирање прихода и расхода са циљем унапређења родне равноправности. Општина Рача посвећена је континуираном подизању квалитета управљања јавним финансијама које ефективно одговарају на потребе локалне заједнице. Родно одговорно буџетирање доприноси побољшању ефективности и транспарентности буџета и омогућава бољи увид у користи које жене и мушкарци имају од буџетских средстава .

Планом поступног увођења родно одговорног буџетирања за кориснике буџетских средстава општине Рача за 2019. годину (у даљем тексту: План), поступно се уводи родно одговорно буџетирање код корисника буџетских средстава општине Рача: Општинска управа, путем дефинисања родне компоненте, односно родних циљева и индикатора у оквиру програма Развој спорта и омладине.

1. Увођење родно одговорног буџетирања у поступку припреме и доношења буџета за 2019. годину, утврђује се према Плану приказаном следећом табелом:

|  |  |  |
| --- | --- | --- |
| Редни број | Назив буџетског корисника | Назив програма |
| 1. | Општинска управа општине Рача | Програм 14- Развој спорта и омладине Програмска активност 0001- Подршка локалним спортским организацијама, удружењима и савезима |

Циљ програма је планско подстицање и креирање услова за бављеље спортом за све грађане и грађанке општине, обезбеђивање услова за рад и унапређење капацитета спортских организација и установа преко којих се остварује јавни конкурс у области спорта у општини Програм би требало да доносе једнаку добробит и женама и мушкарцима и да допринесе смањивању постојећих неравноправности, неопходно је да родна димензија буде укључена у циљ и индикаторе.

Овај план утврђује се као минималан у смислу обухвата буџетских корисника и програма код којег се уводи родна компонента и тако што ће бити дефинисан најмање један родни циљ у оквиру Планом предвиђеног програма било на нивоу програма или програмске активности, уз настојање да се уродњавање примени на оба нивоа. Такође, уз сваки дефинисан родни циљ, обавезно је дефинисање најмање једног родног индикатора- показатеља за праћење постизања односног циља програма или програмске активности.

Бројеви и називи програма из овог плана, могу се мењати само у смислу усклађивања са одговарајућим бројевима и називима програма сходно списку униформних програма и програмских активности јединица локалне самоуправе утврђених за 2019. годину.

У постављању уродњених циљева и показатеља, буџетски корисник користи релевантне локалне стратешке и планске документе, а посебно акциони план за родну равноправност општине.

1. Послови координације активности и подршке увођењу родно одговорног буџетирања спроводе се у оквиру рада лица за послове родне равноправности.
2. Сви буџетски корисници подстичу се да у поступку израде програмског буџета кроз програме, програмске активности и пројекте у оквиру својих надлежности, припремају индикаторе/показатеље који се односе на лица тако да они буду разврстани по полу.
3. Овај план објављује се на интернет страници општине Рача, општинском Службеном гласнику, и доставља свим буџетским корисницима.

**ОПШТИНСКО ВЕЋЕ ОПШТИНЕ РАЧА**

Број: 400-15/2018-II-01

Дана: 29.03.2018. године

**ПРЕДСЕДНИК**

**ОПШТИНСКОГ ВЕЋА**

\_\_\_\_\_\_\_\_\_\_\_\_\_\_\_\_\_\_\_\_

Ненад Савковић

Доставити:

1. Председнику Општине
2. Одељењу за буџет и финансије ОУ Рача
3. Службени гласник
4. Лицу за ажурирање интернет презентације
5. архива